དུས་རབས་ཉེར་གཅིག་པའི་ཤེས་རིག་གསར་དུ་དར་སྐབས་འདིར།རང་དགོན་གྱི་མཁན་ཟུར་དགེ་བཤེས་རྣམ་པས་དཀའ་ཚེགས་མང་བོ་བརྒྱུད་དེ་རྨ་ཉིན་སྲིབ་ཀྱི་ལྷ་སྡེ་སོ་སོར་ནང་ཆོས་ངོ་སྤྲོད་ཕྱོགས་ལ་འབད་བརྩོན་ལྷོད་མེད་བྱས་པ་དང་།དགོན་གཞུང་ནས་ཀྱང་ལོ་རེ་བཞིན་ལྷ་སྡེ་སོ་སོ་ནས་ནང་ཆོས་སློབ་གཉེར་ལ་གྲུབ་འབྲས་འབུར་དུ་ཐོན་པ་མང་བོ་འདམས་ཏེ་གཟེངས་བསྟོད་དང་བསྔགས་བརྗོད་བྱས་ཤིང་དད་ལྡན་མང་ཚོགས་མཐའ་ཡས་པར་ནང་ཆོས་ཀྱི་གོ་རྟོགས་སྔར་ལས་ཡར་རྒྱས་ཡོང་བར་བསྐུལ་འདེད་བྱས།གཞན་ཡང་རང་དགོན་གྱི་དགེ་བའི་བཤེས་གཉེན་ཆེན་མོ་བོད་ཀྱི་སློབ་གསོ་བ་རྭ་རྒྱ་འཇིགས་མེད་རྒྱལ་མཚན་མཆོག་གིས་སྤྱི་ལོལོར་གསར་འཛུགས་མཛད་ཅིང་བོད་མདོ་དབུས་ཁམས་གསུམ་ཀུན་ན་མཚན་སྙན་གྱི་བ་དན་དཀར་བོ་ཕྱོགས་བཅུར་གཡོ་བ་གངས་ལྗོངས་ཤེས་རིག་ནོར་བུའི་སློབ་གླིང་དུ་དབུ་མའི་བགྲོ་གླེང་དུ་ཕེབས་པའི་དགེ་བའི་བཤེས་གཉེན་ཐམས་ཅད་གདན་དྲངས་ཏེ་བགྲོ་གླེང་དང་གཟིགས་སྐོར་གནང་བར་མ་ཟད་མི་རིགས་སློབ་གསོའི་ཐད་བཀའ་སློབ་ཟབ་མོ་གནང་།སྤྱི་ལོ་ལོར་གངས་ལྗོངས་ཤེས་རིག་ནོར་བུའི་སློབ་གླིང་བཙུགས་ཏེ་ལོ་འཁོར་ཉི་ཤུ་ལོན་པའི་དགའ་སྟོན་རྟེན་འབྲེལ་གྱི་མཛད་སྒོ་བསྡུས་ཤིང་།མཛད་སྒོའི་སྟེང་མདོ་དབུས་ཁམས་གསུམ་གྱི་བླ་སྤྲུལ།དགེ་བཤེས།སློབ་ཆེན་དག་གི་སློབ་དཔོན་ཆེན་མོ།སྤྱི་ཚོགས་སྟེང་གི་མཁས་བའི་དབང་བོ་སོགས་མཉམ་དུ་འཛོམས་ཏེ་ཐོན་མིའི་སློབ་གསོའི་སྐོར་ལ་བགྲོ་གླེང་དང་གསུང་བཤད་གྱ་ནོམ་པ་གནང་།